
  	Vă înaintăm, alăturat, RAPORTUL COMUN asupra proiectului de Lege pentru modificarea art.50 din Legea nr.273/2004 privind procedura adopţiei, trimis Comisiei juridice, de disciplină și imunități și Comisiei pentru muncă și protecție socială cu adresa nr. PL-x 517/2019 din 29  octombrie 2019.

În raport cu obiectul şi conţinutul său, proiectul de lege face parte din categoria legilor ordinare.


      PREŞEDINTE                                                           PREȘEDINTE

      Laura – Cătălina Vicol – Ciorbă                                    Adrian SOLOMON 

RAPORT COMUN
asupra proiectului de Lege pentru modificarea art.50 din Legea nr.273/2004 privind procedura adopţiei


	În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi şi Comisia pentru muncă și protecție socială au fost sesizate, spre dezbatere în fond, cu proiectul de Lege pentru modificarea art.50 din Legea nr.273/2004 privind procedura adopţiei, trimis cu adresa nr. PLx 517/2019 din 29 octombrie 2019.

Proiectul de lege are ca obiect de reglementare modificarea art. 50 din Legea nr.273/2004 în sensul stabilirii unei indemnizaţii pentru concediul de acomodare, pe o perioadă de 6 luni, persoanei care adoptă un copil (familia monoparentală) şi care realizează venituri supuse impozitului pe venit conform Legii nr.227/2015 privind codul fiscal, cu modificările şi completările ulterioare.

Potrivit prevederilor art. 75 din Constituţia României, republicată şi ale art. 91 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.
	Consiliul Legislativ, prin avizul nr. 637 din 24 iulie 2019, a avizat favorabil proiectul de lege, cu observații și propuneri.
	Comisia pentru drepturile omului, culte și problemele minorităților naționale a avizat favorabil proiectul de lege prin avizul nr. 4c-6/663/29.10.2019.

Comisia pentru egalitate de șanse între femei și bărbați a avizat favorabil proiectul de lege prin avizul nr. 4c-20/439/3.12.2021.
	Senatul a adoptat proiectul de lege în ședința din data de 21 octombrie 2019, ca urmare a depășirii termenului de adoptare, potrivit art. 75 alin. (2), din Constituția României republicată.

În conformitate cu prevederile art. 62 și 64 din Regulamentul Camerei Deputaţilor, republicat, cu modificările și completările ulterioare, membrii comisiilor au examinat iniţiativa legislativă şi documentele conexe în ședințe separate.
Comisia pentru muncă și protecție socială a dezbătut proiectul de lege în ședința din data de 4 decembrie 2019. La dezbateri, membrii comisiei au fost prezenţi conform listei de prezenţă.
· doamna Maria Mădălina Turza, Președinte, Autoritatea Națională pentru Drepturile Persoanelor cu Dizabilități, Copii și Adopții;
· doamna Elena Tudor, director general, Autoritatea Națională pentru Drepturile Persoanelor cu Dizabilități, Copii și Adopții;
· doamna Nicoleta Curelaru, şef serviciu, Autoritatea Națională pentru Drepturile Persoanelor cu Dizabilități, Copii și Adopții;
· doamna deputat Oana-Mioara Bâzgan Gayral, autor de amendamente;
· domnul deputat Iulian Bulai, autor de amendamente.

[bookmark: _Hlk95899646]Comisia juridică, de disciplină și imunități a dezbătut proiectul de lege în ședința din data de 12 aprilie 2022. La dezbateri, membrii comisiei au fost prezenţi conform listei de prezenţă. 
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Mihai Pașca, secretar de stat în cadrul Ministerului Justiției. 

În  urma dezbaterilor, membrii celor  două Comisii au hotărât, cu majoritate de voturi, să supună plenului Camerei Deputaţilor respingerea proiectului de lege întrucât prevederile acestuia au fost preluate în forma adoptată de comisie asupra unui proiect de lege cu acelaşi obiect de reglementare, respectiv PLx 736/2018, care a devenit Legea nr.268/2020.

În raport cu obiectul şi conţinutul reglementării, proiectul de lege face parte din categoria legilor ordinare.

                      

                              PREŞEDINTE,                                             PREȘEDINTE,
               Laura – Cătălina Vicol - Ciorbă                            Adrian SOLOMON 
 


                               SECRETAR,                                              SECRETAR,
                      Ladányi László-Zsolt                                    Dan Constantin ȘLINCU

